Foto: JAXA Yaponiya N-IIV raketasi yordamida Xalqaro koinot stansiyasiga “Konotori-7” yuk kemasini jo‘natdi. Bu haqda Yaponiya aerokosmik tadqiqotlari agentligi saytida ma’lum qilindi. Raketa mahalliy vaqt bilan soat 02:52 da Tanegasima kosmodromidan amalga oshirilgan. Ta’kidlanishicha, “Konotori-7” bortida 5 tonnadan ko‘proq turli yuk, jumladan XKSda amalga oshirilgan tajribalar natijalarini Yerga olib tushadigan kapsula ham bor. Yaponiya “Konotori-7” kemasini XKSga jo‘natishni ikki marta qoldirgandi. Dastlab u 11 sentabrda uchirilishi kerak bo‘lgan.